ai4bharat/Pralekha huggingface dataset:
पंतप्रधान कार्यालय
राज्यांच्या विकासातच देशाचा विकास सामावलेला आहे : पंतप्रधान
नवी दिल्ली, 25 मार्च 2023
झारखंडमधील रांची येथील 9400 कोटी रुपये खर्चाच्या 21 राष्ट्रीय महामार्ग प्रकल्पांना मंजुरी दिल्याबद्दल खासदार संजय सेठ यांनी ट्वीट करून पंतप्रधान नरेंद्र मोदी तसेच केंद्रीय परिवहन आणि महामार्ग मंत्री नितीन गडकरी यांचे मन:पूर्वक आभार मानले आहेत.
उपरोक्त प्रकल्पाबद्दल खासदार संजय सेठ यांनी केलेल्या ट्विटला प्रतिसाद देताना पंतप्रधान म्हणाले;
“राज्यांच्या विकासातच देशाचा विकास सामावलेला आहे. या राष्ट्रीय प्रकल्पांमुळे झारखंडसह संपूर्ण देशाच्या प्रगतीला नवी चालना मिळेल.”M.Iyengar/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
रेल्वेचे गती शक्ती विश्वविद्यालय वडोदरा आणि एअरबस यांच्यात एअरोस्पेस शिक्षण आणि संशोधनासाठी सामंजस्य करार
“या सामंजस्य करारामुळे विद्यार्थ्यांना उद्योगक्षेत्रासाठी सज्ज राहता येईल”- अश्विनी वैष्णव
यामुळे, एअरबस मध्ये विद्यार्थ्यांसाठी 15000 रोजगाराच्या संधी
सामंजस्य करारामुळे उद्योगक्षेत्र आणि शिक्षणसंस्था यांच्यात समन्वय निर्माण होऊन, नवीन शैक्षणिक धोरण अधिक बळकट होईल
नवी दिल्ली, 7 सप्टेंबर 2023
भारतीय रेल्वेचे वडोदरा इथले गती शक्ती विश्वविद्यालय  आणि एअरबस यांच्यात आज, भारतीय हवाई क्षेत्राला अधिक बळकट करण्यासाठी, एक सामंजस्य करार करण्यात आला. नवी दिल्लीत रेल भवन इथे आज ह्या सामंजस्य करारावर स्वाक्षऱ्या करण्यात आल्या. केंद्रीय रेल्वे, इलेक्ट्रॉनिक्स आणि माहिती तंत्रज्ञान तसेच दळणवळण मंत्री, तसेच गती शक्ती विश्वविद्यालयाचे पहिले कुलगुरू, अश्विनी वैष्णव यांच्या उपस्थितीत हा करार झाला.
एअरबस आणि टाटा यांनी अलीकडेच, गुजरातमधील वडोदरा इथे सी-295 एअरक्राफ्ट बनवण्याची संरचना, नवोन्मेष, निर्मिती, उत्पादन आणि विकास करण्यासाठी ही भागीदारी जाहीर केली आहे. एअरबस ही व्यावसायिक विमाने बनवणारी जगातील सर्वात मोठी तसेच हेलिकॉप्टर्स, संरक्षण आणि अवकाश उपकरणे निर्माण करणारी आघाडीची कंपनी आहे. या कंपनीचे भारताशी दीर्घकालीन संबंध आहेत. ही कंपनी भारताकडे जागतिक स्तरावरील व्यावसायिक विमान क्षेत्र आणि अत्यंत प्रतिभा आणि संसाधन केंद्र म्हणून बघते आहे. देशात संपूर्णपणे एकात्मिक विमान निर्मिती व्यवसाय व्यवस्था विकसित करण्यासाठी आवश्यक त्या प्राथमिक उभारणीसाठी कंपनी वचनबद्ध आहे.मेक इन इंडिया हे तत्व एअरबसच्या व्यावसायिक धोरणाचा गाभा आहे आणि ही कंपनी, जागतिक उत्पादन क्षेत्रात हळूहळू देशाचे योगदान वाढवत आहे.
यावेळी बोलताना अश्विनी वैष्णव म्हणाले, “गती शक्ती विश्वविद्यालय उद्योग-शैक्षणिक भागीदारीवर लक्ष केंद्रित करेल. या विद्यापीठाचे सर्व अभ्यासक्रम उद्योगांच्या सहकार्याने तयार केले जातील, जेणेकरून जीएसव्हीमध्ये शिकणारे विद्यार्थी उद्योग क्षेत्रासाठी सज्ज होतील. त्यामुळे वाहतूक आणि लॉजिस्टिक क्षेत्रातील रोजगारासाठी त्यांना मागणी असेल. एअरबससोबतचा आजचा सामंजस्य करार हे उद्दिष्ट साध्य करण्यासाठी एक महत्त्वपूर्ण पाऊल ठरेल.”
एअरबस इंडिया आणि दक्षिण आशियाचे अध्यक्ष आणि व्यवस्थापकीय संचालक रेमी मेलर्ड यांनी सांगितलं, “भारतातील विमान निर्मिती व्यवस्था विकसित करण्यासाठी वचनबद्ध असलेली कंपनी म्हणून, मनुष्यबळ विकासामध्ये गुंतवणूक करण्याची आमची जबाबदारी आहे. गती शक्ती विद्यापीठासोबतची भागीदारी देशातील कुशल कामगारांची एक मजबूत साखळी विकसित करेल जी भविष्यात वेगाने वाढणाऱ्या एरोस्पेस क्षेत्राला सेवा देण्यासाठी सज्ज असेल.”
ह्या उद्योग- शैक्षणिक भागीदारीमुळे,नियमित विद्यार्थी आणि व्यावसायिकांसाठी क्षेत्र-विषयक कौशल्य अभ्यासक्रम आणि कार्यक्रम, सह-विकसित आणि सह-अंमलबजावणी करणे शक्य होईल. तसेच, सह संशोधन आणि उद्योगाचा अनुभव, विद्यार्थ्यांना देणे, विद्यार्थ्यांना प्रशिक्षण आणि प्लेसमेंट आणि शिष्यवृत्ती कार्यक्रम तयार केले जाऊ शकतील. यामुळे, उद्योगांच्या गरजेनुसार, विद्यार्थ्यांसाठी नोकरीच्या संधी उपलब्ध होतील. एअरबस इंडियन ऑपरेशन्स मध्ये 15000 विद्यार्थ्यांना नोकरी मिळण्याची शक्यता आहे.
एक उद्योग-प्रणित आणि नवोन्मेष-नेतृत्व विद्यापीठ म्हणून, जीएसव्हीने जगभरातील आघाडीच्या संस्था आणि उद्योगांसोबत आधीही अनेक सहकार्य करार केले आहेत.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 145
संरक्षण मंत्रालय
खडकीच्या लष्करी रुग्णालयात 'स्पाइनल कॉर्ड इंज्युरी डे'  साजरा करत, मानवाच्या दुर्दम्य इच्छाशक्तीचा गौरव
पुणे, 5 सप्टेंबर 2022
खडकीच्या लष्करी रुग्णालयात असलेल्या स्पाइनल कॉर्ड इंज्युरी केंद्रात आज आंतरराष्ट्रीय स्पाइनल कॉर्ड इंज्युरी डे 2022 साजरा करण्यात आला. ज्यांनी आपल्या प्रतिभेची चुणूक दाखवून अलीकडील विविध आंतरराष्ट्रीय पॅरा-ऑलिम्पिक स्पर्धांमध्ये पदकांची कमाई केली आहे असे जवळपास 200 पॅराप्लेजिक्स , क्वाड्रिप्लेजिक्स आणि टेट्राप्लेजिक आपल्या कुटुंबीयांसह या कार्यक्रमात सहभागी झाले होते.
या रूग्णांनी,आपण रुग्णखाटेवर पडण्यापासूनच्या,आपल्या असहायतेवर मात करत उच्च कामगिरी करणाऱ्या पॅराॲथलीट बनण्यापर्यंतच्या संघर्षाच्या कथांनी उपस्थित प्रेक्षक मंत्रमुग्ध झाले. पॅराप्लेजिक रिहॅब सेंटरच्या रहिवाशांनी एक संगीतमय कार्यक्रम देखील आयोजित केला होता.
अशा असामान्य प्रतिभांशी बोलून त्यांच्या माणसाच्या संकटावर मात करण्याच्या दुर्दम्य इच्छाशक्तीची ओळख पटते. आपले कर्तव्य बजावताना नशिबाने त्यांना एक दुर्दैवी आघात दिला, मात्र मणक्याच्या दुखापतींच्या याच आजाराने त्यांचे जीवन बदलले, परंतु खडकीच्या या लष्करी रुग्णालयात, ‘पाठीचा कणा दुखापत पथका’च्या मदतीने आणि कुटुंब आणि मित्रांच्या पाठिंब्याने त्यांनी असा अलौकिक पराक्रम गाजवला, ज्यासाठी सुदृढ शरीराच्या व्यक्तींनाही संघर्ष करावा लागतो.
लेफ्टनंट जनरल आर रामसेथू, कमांडंट AFMC हे या कार्यक्रमासाठी प्रमुख पाहुणे होते, त्यांनी या कार्यक्रमाचे कौतुक केले आणि सशस्त्र दलातील स्पाइनल कॉर्ड केअरच्या इतिहासाला गौरव प्राप्त करून देणाऱ्या रुग्ण आणि त्यांच्या कुटुंबियांचा सत्कार केला. हे केंद्र दिवंगत एअर मार्शल एएस चहल यांच्या संकल्पनेतून साकार झाले आहे,ज्यांनी ब्रिटन मधील प्रसिद्ध स्टोक मँडेविले सेंटरच्या धर्तीवर त्याचे मॉडेल बनवले होते. मेजर जनरल भूपेश के गोयल, व्हीएसएम कमांडंट सीएच यांनी, समाजात अशा आजाराबाबत जागरूकता निर्माण करण्याकरता आणि समाजाला आपल्या प्रतिबंधाच्या भूमिकेबद्दल संवेदनशील राहण्याकरता तसेच आरोग्यसेवा क्षेत्रात जागरूकता निर्माण करण्यासाठी असे कार्यक्रम साजरे करण्याच्या भूमिकेवर जोर दिला.
भारतीय सशस्त्र दल, युद्ध आणि शांतता या दोन्ही ठिकाणी स्वत:च्या सैनिकांची काळजी घेत. पाठीच्या कण्याला दुखापत झालेल्या रुग्णांवर उपचार करुन, त्यांना बरे केले जाते आणि पुण्यातील खडकीच्या लष्करी रुग्णालयात, स्पाइनल कॉर्ड इज्युरी सेंटरमध्ये त्यांचे पुनर्वसन केले जाते. खरे तर ही किचकट आणि दीर्घकालीन प्रक्रिया जखमींसाठी आणि त्याची काळजी घेणाऱ्या चमूसाठीही अनेकदा वेदनादायक आणि नाउमेद करणारी असते. परंतु चिकाटीने कार्य केल्याचा सकारात्मक परिणाम हळूहळू होतो. समर्पित चिकित्सक, नर्सिंग कर्मचारी, पुनर्वसन तज्ञ या अत्याधुनिक केंद्रामध्ये ट्रॉमा पॅराप्लेजिक रुग्णांच्या जीवनात आशा आणि अर्थ आणण्यासाठी चोवीस तास काम करतात. खडकीच्या लष्करी रुग्णालयातील हे केंद्र अशा रूग्णांसाठी अत्यंत आवश्यक असलेले पुनर्वसन आणि सामाजिक ऐक्य निर्माण करणारे केंद्र ठरले आहे.PIB Pune | R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117
संरक्षण मंत्रालय
राष्ट्रीय संरक्षण प्रबोधिनीत जनरल रावत, ब्रिगेडियर लिड्डर आणि विंग कमांडर चौहान या दिवंगत माजी छात्रांना श्रद्धांजली
तामिळनाडूतल्या कुन्नूर जिल्ह्यात 08 डिसेंबर 2021 रोजी हेलिकॉप्टर दुर्घटनेत निधन झालेल्या परम विशिष्ठ सेवा पदक,उत्तम युद्ध सेवा पदक,अति विशिष्ठ सेवा पदक, युद्ध सेवा पदक, सेना पदक, एडीसी सन्मानित चिफ ऑफ डिफेन्स स्टाफ जनरल बिपीन रावत, ब्रिगेडिअर लखबिंदर सिंह लिददृर  आणि विंग कमांडर पृथ्वी सिंह चौहान यांना आज राष्ट्रीय संरक्षण प्रबोधिनीत श्रद्धांजली वाहण्यात आली.
एनडीएमधल्या 'हट ऑफ रिमेम्बरन्स' येथे एनडीए प्रमुख एअर मार्शल संजीव कपूर  यांनी एनडीए परिवारातर्फे श्रद्धांजली वाहिली. यावेळी प्रबोधिनीतले सर्व प्रमुख अधिकारी उपस्थित होते. सीडीएस जनरल बिपीन रावत एनडीएच्या 53 व्या तुकडीच्या चार्ली स्क्वाड्रनचे माजी विद्यार्थी होते आणि देशाचे 27 वे लष्करप्रमुख म्हणून त्यांनी सेवा बजावली होती. त्यानंतर जानेवारी 2020 मध्ये ते देशाचे चीफ ऑफ स्टाफ झाले. 'हट ऑफ रिमेम्बरन्स' पुस्तकात लिहिले आहे, ''एखाद्याच जनरलला सेवेत असताना मृत्यू येतो. कर्तव्य बजावताना मृत्यू आलेले सर्वात वरिष्ठ सैनिक म्हणून जनरल रावत यांनी आपले नाव 'हट ऑफ रिमेम्बरन्स'मध्ये कोरले आहे. ही त्यांची कीर्ती आहे.''
ब्रिगेडिअर लखबिंदर सिंह लिद्दर एनडीएच्या 77व्या तुकडीचे, इंडिया स्क्वाड्रनचे माजी विद्यार्थी होते. मेजर जनरल म्हणून त्यांच्या पदोन्नतीला मान्यता मिळाली होती आणि लवकरच ते कार्यभार स्वीकारणार होते. सीडीएस यांचे संरक्षण सहायक म्हणून ते कर्तव्य बजावत होते. विंग कमांडर पृथ्वी सिंह चौहान एनडीएच्या 100 व्या तुकडीचे फॉक्सट्रॉट स्क्वाड्रनचे माजी विद्यार्थी होते. 109 हेलीकॉप्टर यूनिटचे ते प्रमुख अधिकारी होते आणि एमआय -17 हे हेलिकॉप्टर दुर्घटनेवेळी ते चालवत होते. 'हट ऑफ रिमेम्बरन्स' मध्ये आज त्यांची नावे सुवर्णअक्षरात कोरली गेली. त्यांचे हौतात्म्य एनडीए विद्यार्थ्यांच्या पुढील पिढ्यांना कायम प्रेरणा देत राहील. एनडीए कुटुंब शूरवीरांच्या कुटुंबियांच्या दुःखात सहभागी आहे.
दूरसंचार आणि माहिती तंत्रज्ञान मंत्रालय
भारतीय टपाल विभागाच्या महाराष्ट्र मंडळातर्फे 9 ते 16 ऑक्टोबर 2021 या कालावधीत राष्ट्रीय टपाल सप्ताह आणि स्वातंत्र्याचा अमृत महोत्सव साजरा
मुंबई, 18 ऑक्टोबर 2021
बर्न येथे मुख्यालय असलेल्या युनिव्हर्सल पोस्टल युनियन या संघटनेच्या स्थापनेचा वर्धापन दिन साजरा करण्यासाठी दर वर्षी 9 ऑक्टोबरला जागतिक टपाल दिवस साजरा केला जातो. भारतीय टपाल मंडळाच्या वतीने 9 ऑक्टोबर ते 16 ऑक्टोबर 2021 या कालावधीत राष्ट्रीय टपाल सप्ताह आणि स्वातंत्र्याचा अमृत महोत्सव साजरा करण्यात आला. महाराष्ट्र मंडळाचे मुख्य पोस्ट मास्तर जनरल एच.सी.अग्रवाल यांनी आज मुंबईत वार्ताहर परिषदेचे आयोजन केले होते. राष्ट्रीय टपाल सप्ताहानिमित्त महाराष्ट्र मंडळाने आयोजित केलेल्या विविध उपक्रमांबद्दल तसेच टपाल विभागाच्या विविध सेवांबाबत महाराष्ट्र मंडळाने केलेल्या कामगिरीची माहिती यावेळी देण्यात आली. टपाल खात्याच्या अर्थ विभागाचे महाव्यवस्थापक विजय कुमार तसेच महाराष्ट्र विभागाच्या टपाल सेवा संचालक कैय्या अरोरा हे देखील या वार्ताहर परिषदेला उपस्थित होते.
राष्ट्रीय टपाल सप्ताह आणि स्वातंत्र्याचा अमृत महोत्सव या उपक्रमांमध्ये महाराष्ट्र मंडळाने खालील कार्यक्रमांचे आयोजन केले:
1. 11 ऑक्टोबर 2021 रोजी बँकिंग दिवस साजरा
- या दिवशी 254 ठिकाणी आर्थिक समावेशकता मेळ्यांचे आयोजन करण्यात आले.
- बँकिंग दिवसानिमित्त 49,690 पीओएसबी खाती आणि 16,139 एसएसए खाती उघडण्यात आली.
2. 12 ऑक्टोबर 2021 रोजी टपाल जीवन विमा दिवसाचे आयोजन
- महाराष्ट्र मंडळात 17,631 टपाल जीवन विमा आणि ग्रामीण टपाल जीवन विमा पॉलिसी काढण्यात आल्या 
- टपाल जीवन विमा दिनानिमित्त देशभरात 1.39 लाखाहून पॉलिसी काढण्यात आल्या.
- या दिवशी महाराष्ट्र आणि गोवा राज्यांमध्ये 633 मेळ्यांचे आयोजन करण्यात आले.
- विमा न घेतलेल्या अनेक लोकांना विम्याच्या छत्राखाली आणण्यात आले 
3. 13 ऑक्टोबर 2021 रोजी टपाल तिकीट दिवस साजरा
- मंडळ कार्यालयात 13 ऑक्टोबर 2021 रोजी भारताच्या स्वातंत्र्यप्राप्तीनंतरचा 75 वर्षांचा प्रवास दर्शविणारे टपाल तिकिटांचे प्रदर्शन आयोजित करण्यात आले.भारताची 1947 ते 2021 या कालावधीत झालेली प्रगती या टपाल तिकिटांच्या प्रदर्शनाच्या माध्यमातून दर्शविण्यात आली.
- टपाल तिकीट संग्रहावर आधारित चर्चासत्र/प्रश्नमंजुषा/स्पर्धा आयोजित करण्यात आली.
- नवी 850 टपाल तिकीट संग्राहक खाती उघडण्यात आली.
- उमाजी नाईक , पुरुषोत्तम काकोडकर , मोहन रानडे , मणीबेन पटेल  या अप्रसिद्ध स्वातंत्र्यसैनिकांवर आधारित विशेष टपाल तिकिटांचे अनावरण करण्यात आले.
4. 14 ऑक्टोबर 2021 रोजी व्यवसाय विकास दिवसाचे आयोजन
- या दिवशी 385 विशेष शिबिरे/ मेळ्यांचे आयोजन करण्यात आले आणि आधार क्रमांकाच्या माध्यमातून 15,389 व्यवहार करण्यात आले.
5. 16 ऑक्टोबर 2021 ला टपाल दिवसाचे आयोजन
- विविध प्रादेशिक विभागांमध्ये ग्राहकांना भारतीय टपाल विभागाच्या नव्या उपक्रमांची माहिती देण्यासाठी तसेच त्यांच्या समस्यांचे निवारण करण्यासाठी ग्राहक भेटींचे आयोजन करून त्यांचे प्रतिसाद जाणून घेण्यात आले.
- भारताच्या स्वातंत्र्यप्राप्तीच्या 75 व्या वर्षानिमित्त स्वातंत्र्याच्या अमृतमहोत्सवाची गाथा सांगणारा माहितीपट प्रदर्शित करण्यात आला.
- टपाल विभागातर्फे मुख्य ठिकाणी स्वातंत्र्याच्या अमृतमहोत्सवाबाबत माहिती देणारे फलक लावण्यात आले.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 120
पंतप्रधान कार्यालय
होळीनिमित्त पंतप्रधानांकडून जनतेला शुभेच्छा
नवी दिल्ली, 21 मार्च 2019
पंतप्रधान नरेंद्र मोदी यांनी जनतेला, होळीनिमित्त शुभेच्छा दिल्या आहेत.
होळीच्या पवित्र पर्वानिमित्त देशवासियांना खूप खूप शुभेच्छा! आनंद आणि उत्साहाचा हा सण आपली एकता आणि सद्भावना यांचा रंग अधिक दृढ करो, असे पंतप्रधानांनी आपल्या शुभेच्छा संदेशात म्हटले आहे.
B.Gokhale/N.Chitale/D. Rane
(Visitor Counter : 48
विज्ञान आणि तंत्रज्ञान मंत्रालय
कोविड – 19 : गुवाहाटी इथल्या संस्थेने नाविन्यपूर्ण त्रिमितीय उत्पादने केली विकसित
नवी दिल्ली, 11 एप्रिल 2020
संपूर्ण जगभरात पसरलेल्या कोविड – 19 विषाणूच्या महामारीशी लढा देण्यासाठी गुवाहाटी इथल्या एनआयपीईआर अर्थात राष्ट्रीय औषधशास्त्र शिक्षण आणि संशोधन संस्थेने दोन नाविन्यपूर्ण त्रिमितीय उत्पादने विकसित केली आहेत. कोरोना विषाणू संसर्ग रोखण्यासाठी ही उत्पादने अत्यंत उपयोगी आहेत.
यापैकी पहिले उत्पादन म्हणजे दारे, खिडक्या, ड्रॉवरची हॅन्डल्स, फ्रीजची दारे, इत्यादी उघडण्या- बंद करण्यासाठी तसेच लिफ्टची बटणे, विजेच्या उपकरणांची बटणे तसेच कॉम्प्युटर आणि लॅपटॉप यांची बटणे दाबण्यासाठी वापरता येणारे त्रिमितीय उपकरण. दारे,खिडक्या, लिफ्ट तसेच इतर अनेक उपकरणांची बटणे, ड्रॉवरची हॅन्डल्स यांच्यावर सर्वात जास्त जंतू आढळतात. सध्या सर्वत्र होत असलेल्या कोविड – 19 विषाणूचा प्रसार लक्षात घेता, या सर्व वस्तूंवर असणारे जंतू कोरोनाच्या प्रसाराला हातभार लावू शकतात. तेव्हा या सर्व वस्तूंना जर कोरोना विषाणू बाधित व्यक्तीने स्पर्श केलेला असेल आणि निरोगी माणसाने जर उघड्या हाताने त्यांना स्पर्श केला तर त्याला संसर्ग होण्याचा मोठा धोका आहे. हा धोका टाळण्यासाठी एनआयपीईआर संस्थेच्या संशोधकांनी बनविलेले उपकरण अत्यंत उपयोगी आहे कारण ते जन्तुबाधित वस्तूंशी हाताचा प्रत्यक्ष संपर्क टाळण्यासाठी उपयोगी आहे. हे उपकरण वापरण्यास सोपे, मजबूत आणि सध्या वापरात असलेल्या कुठल्याही अल्कोहोलयुक्त जंतुनाशक किंवा सॅनिटायझरने सहज स्वच्छ होणारे आहे.
या संस्थेने तयार केलेले दुसरे उपकरण म्हणजे नॉवेल कोरोना विषाणूचा प्रसार रोखण्यासाठी उपयुक्त असलेले चेहेऱ्याचे त्रिमितीय जंतुरोधक संरक्षक आवरण. तोंडाद्वारे, डोळ्यांद्वारे, श्वसनमार्गाद्वारे तसेच मानवी शरीराच्या इतर पोकळ्यांद्वारे कोरोना विषाणूंचा प्रसार कसा होतो याचा तपशीलवार अभ्यास केल्यानंतर संशोधकांनी या जन्तुरोधक आवरणाची संरचना केली आहे. हे आवरण चेहेऱ्यावर चढविण्यास सोपे, रासायानिकदृष्ट्या अविघटनशील, दीर्घकाळ टिकणारे आणि सध्या वापरात असलेल्या कुठल्याही अल्कोहोलयुक्त जंतुनाशक किंवा सॅनिटायझरने सहज स्वच्छ करता येऊ शकणारे आहे.
U.Ujgare/S.Chitnis/P.Kor
(
राष्ट्रपती कार्यालय
राष्ट्रपती द्रौपदी मुर्मू यांनी मुदुमलाई व्याघ्र प्रकल्पातील थेप्पाकडू हत्ती शिबिराला भेट देऊन माहूत आणि कावडींशी साधला संवाद
राष्ट्रपती द्रौपदी मुर्मू यांनी आज  रोजी मुदुमलाई व्याघ्र प्रकल्पातील आशियातील सर्वात जुन्या हत्ती शिबिरांपैकी एक असलेल्या थेप्पाकडू हत्ती शिबिराला भेट दिली आणि तेथील माहूत आणि कावडी म्हणजेच हत्तीची सवारी करणाऱ्या लोकांशी संवाद साधला.
यावेळी राष्ट्रपती म्हणाल्या की, "द एलिफंट व्हिस्परर्स" या ऑस्कर विजेत्या माहितीपटाद्वारे तामिळनाडू वन विभागाच्या उपक्रमांना हत्तींची निगा राखण्याच्या व्यवस्थापनासाठी जागतिक मान्यता मिळाली ही खूप अभिमानाची बाब आहे. आपला राष्ट्रीय वारसा जपण्याचा एक भाग म्हणून हत्तींचे संरक्षण करणे ही आपली राष्ट्रीय जबाबदारी असल्याचे त्यांनी सांगितले. आशियामध्ये हत्ती संवर्धनात अग्रगण्य बनण्यासाठी सरकार थेप्पाकडू हत्ती कॅम्प येथे "अत्याधुनिक हत्ती संवर्धन केंद्र आणि पर्यावरण भवन" स्थापन करत यावर त्यांनी आनंद व्यक्त केला.
भारताचा सांस्कृतिक वारसा जपण्यात आदिवासी समुदाय महत्त्वाची भूमिका बजावत आहेत. त्यामुळे त्यांचे घटनात्मक अधिकार सुनिश्चित करणे आणि त्यांना त्यांच्या मूलभूत सुविधा उपलब्ध करून देणे अत्यंत आवश्यक आहे, असे राष्ट्रपती यावेळी म्हणाल्या. थेप्पाकडू हत्ती शिबिराचे व्यवस्थापन करण्यासाठी बेट्टाकुरुंबर, कट्टुनायकर आणि मलासर आदिवासी समुदायातील लोकांचे पारंपारिक ज्ञान आणि अनुभव वापरला जात आहे, यावर त्यांनी समाधान व्यक्त केले.
कृषी मंत्रालय
संयुक्त राष्ट्र अन्न प्रणाली परिषद 2021 वर भारतातर्फे राष्ट्रीय संवादाचे आयोजन
शाश्वत विकासासाठी 2030 विषयसूचीचे व्हिजन पूर्ण करण्यासाठी जगातील कृषी-खाद्य प्रणालींमध्ये सकारात्मक बदल घडवून आणण्यासाठी अवलंबलेल्या रणनीतीचा आराखडा तयार करण्यासाठी संयुक्त राष्ट्रसंघाच्या सरचिटणीसांनी सप्टेंबर 2021 पहिल्यांदाच संयुक्त राष्ट्र अन्न प्रणाली परिषद  आयोजित करण्याचे आवाहन केले आहे. या परिषदेमध्ये शाश्वत विकास ध्येय  साध्य करण्यासाठी वेगवान प्रगती करण्यासाठी राष्ट्रीय आणि जागतिक स्तरावरील खाद्यप्रणालींना आकार प्राप्त करून देणाऱ्या मार्गांवर लक्ष केंद्रित केले जाईल. परिषद 2021 चे आयोजन सहभागात्मक आणि विचारविनिमय पद्धतीने करण्याचे नियोजन आहे आहे तसेच सुरक्षित आणि पौष्टिक आहार, शाश्वत उपभोग पद्धती, निसर्ग-सकारात्मक उत्पादन, न्याय्य उदरनिर्वाह आणि असुरक्षा, धक्का आणि तणाव यांच्या लवचीकतेशी संबंधित पाच अॅक्शन ट्रॅकसाठी राष्ट्रीय, उप-राष्ट्रीय  आणि स्वतंत्र सल्लामसलत यांच्या माध्यमातून आलेल्या अनुभवांच्या आधारे अमुलाग्र बदल करणाऱ्या कल्पनांची आवश्यकता आहे. संपूर्ण देशात उद्रेक झालेल्या कोविड-19 साथीच्या रोगामुळे अन्न आणि संबंधित प्रणालीती मानवतेला भेडसावणारी अस्थिरता आणि आव्हाने समोर आली आणि उत्पादन, वितरण आणि उपभोग आधारित संपूर्ण कृषी-खाद्य प्रणालींमधील विशिष्ट पीक किंवा शेतीपद्धतींच्या पलीकडे जाऊन आपल्या कृती आणि धोरणांची पुनर्रचना करण्याची गरज समोर आली आहे.
या अन्न प्रणाली परिषदेत जगातील जवळजवळ 18% मनुष्यबळ असणार्या भारताचा वाटा मोठा आहे. या प्रक्रियेला पुढे नेण्यासाठी सरकारने नीती आयोगाचे सदस्य प्रा.रमेश चंद, यांच्या अध्यक्षतेखाली कृषी व शेतकरी कल्याण मंत्रालय, ग्रामीण विकास आणि इतरांच्या प्रतिनिधींसह उच्चस्तरीय आंतर-विभागीय गट स्थापन केला आहे. या गटाला नियुक्त केलेले मुख्य कार्य म्हणजे कृषि-खाद्य प्रणाली निर्माण करण्यासाठी भारतामध्ये टिकाऊ व न्याय्य अन्न प्रणाली तयार करण्याच्या राष्ट्रीय मार्गांचा शोध घेण्यासाठी सर्व भागधारकांसह राष्ट्रीय संवाद आयोजित करणे आणि सध्याच्या आणि भविष्यातील गरजा भागविण्यासाठी जागतिक खाद्य प्रणालीत परिवर्तनास योग्य योगदान देणे हे होय. सल्लामसलत प्रक्रियेचा समारोप सप्टेंबर 2021 रोजी होणार्या अन्न प्रणाली परिषदेत होईल ज्यामध्ये पंतप्रधान इतर जागतिक नेत्यांसमवेत भाग घेण्याची शक्यता आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 31 मार्च 2022
|
|
- 184.06 cr vaccine doses have been administered so far under Nationwide Vaccination Drive
- India's Active caseload currently stands at 14,307
- Active cases stand at 0.03%
- Recovery Rate currently at 98.76%
- 1,594 recoveries in the last 24 hours increases Total Recoveries to
- 4,24,89,004
- 1,225 new cases recorded in the last 24 hours
- Daily positivity rate 
- Weekly Positivity Rate 
- 78.91 cr Total Tests conducted so far; 6,07,987 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 184 कोटी 06 लाखांचा  टप्पा ओलांडला आहे. देशभरात 2,19,86,205 सत्रांच्या आयोजनातून हे उद्दिष्ट साध्य करण्यात आले.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरु झाली. आतापर्यंत 1 कोटी 60 लाखांहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे.
देशभरात कोविड बाधितांच्या संख्येत घसरण होण्याचा कल कायम ठेवत भारतातील कोविड सक्रीय रुग्णसंख्या आता कमी होऊन 14,307 झाली आहे, देशातील आतापर्यंतच्या एकूण कोविड बाधितांच्या तुलनेत ही सख्या केवळ 0.03% आहे.
परिणामी, भारतातील रोगमुक्ती दर आता 98.76% झाला आहे. गेल्या 24 तासांत 1,594 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,24,89,004 झाली आहे.
गेल्या 24 तासांत, देशात 1,225 नव्या कोविड ग्रस्त रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 6,07,987 चाचण्या करण्यात आल्या. देशात आतापर्यंत एकंदर 78 कोटी 91 लाखांहून अधिक  चाचण्या करण्यात आल्या आहेत.
देशातील साप्ताहिक आणि दैनंदिन पॉझिटीव्हिटी दर देखील सातत्याने कमी होत आहेत. देशात साप्ताहिक पॉझिटीव्हिटी दर सध्या 0.23% आहे आणि दैनंदिन पॉझिटीव्हिटी दर देखील 0.20%.इतका नोंदला गेला आहे.
इतर अपडेट्स :
S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
शिक्षण मंत्रालय
जागतिक हिंदी दिनानिमित्त डब्ल्यूएचसीच्या संकेतस्थळावर हिंदी भाषेत विवरण दर्शविण्याचा युनेस्कोचा ऐतिहासिक निर्णय
नवी दिल्ली, 11 जानेवारी 2022
युनेस्कोच्या भारतातील स्थायी प्रतिनिधीमंडळाने काल जाहीर केले की जागतिक वारसा केंद्रांची माहिती देणाऱ्या युनेस्कोच्या संकेतस्थळावर जागतिक हिंदी दिनानिमित्त भारतातील युनेस्को जागतिक वारसा स्थळांची माहिती हिंदी भाषेत सादर करण्यास युनेस्कोच्या जागतिक वारसा केंद्राने मंजुरी दिली आहे.
केंद्रीय शिक्षण आणि कौशल्य विकास मंत्री धर्मेंद्र प्रधान यांनी ट्विटर द्वारे या निर्णयाचे स्वागत केले आहे. ते म्हणाले की, हिंदी भाषा हा प्रत्येक भारतीयासाठी आणि प्रत्येक हिंदी भाषा प्रेमीसाठी अभिमानाचा विषय आहे. जागतिक पातळीवर भारतीय भाषांची लोकप्रियता स्वागतार्ह आणि उत्साहवर्धक आहे असे केंद्रीय मंत्री प्रधान यांनी सांगितले.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
पंतप्रधान कार्यालय
पंतप्रधानांकडून नाताळच्या शुभेच्छा
पंतप्रधान नरेंद्र मोदींनी देशवासियांना नाताळच्या शुभेच्छा दिल्या आहेत.
"मेरी ख्रिसमस! येशू ख्रिस्ताचे जीवन आणि तत्वे यांनी जगभरातील करोडो लोकांना बळ दिले आहे. त्याने दाखवलेला मार्ग, न्याय्य आणि सर्वसमावेशक समाजाच्या उभारणीसाठी दिशादर्शक ठरो. सर्वांना आनंद व आरोग्य लाभो, या शुभेच्छा,",असे पंतप्रधानांनी त्यांच्या संदेशात म्हटले आहे.
U.Ujgare/V.Sahajrao/P.Kor
पंतप्रधान कार्यालय
लोकसभा अध्यक्ष ओम बिरला यांना त्यांच्या वाढदिवसानिमित्त पंतप्रधानांकडून शुभेच्छा
नवी दिल्ली, 23 नोव्हेंबर 2021
पंतप्रधान नरेंद्र मोदी यांनी लोकसभा अध्यक्ष ओम बिर्ला जी यांना त्यांच्या वाढदिवसानिमित्त शुभेच्छा दिल्या.
पंतप्रधानांनी आपल्या ट्विटर संदेशात म्हटले आहे की, लोकसभा अध्यक्ष ओम बिर्ला जी यांना वाढदिवसानिमित्त शुभेच्छा. संसदीय कामकाजाबद्दल त्यांचे ज्ञान आणि कामकाज चालवण्याची त्यांची निर्दोष पद्धत यामुळे त्यांच्याबद्दल वाढता आदरभाव दिसून येतो."
संसदेत जास्तीत जास्त सदस्यांनी बोलावे यासाठी ते सतत प्रयत्नशील असतात.
त्यांच्या दीर्घायुष्यासाठी प्रार्थना.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान सार्क नेत्यांशी उद्या संवाद साधणार
नवी दिल्ली, 14 मार्च 2020
कोविड -19 चा सामना करण्यासंबंधी उपाययोजनांबाबत पंतप्रधान नरेंद्र मोदी उद्या 15 मार्च 2020 रोजी संध्याकाळी पाच वाजता सार्क नेत्यांशी व्हिडिओ कॉन्फरन्सिंगच्या माध्यमातून संवाद साधणार आहेत. कोविड -19 चा सामना करण्यासाठी एक मजबूत समान रणनीती आखण्यासाठी सर्व सार्क देशांच्या या व्हिडिओ कॉन्फरन्सिंगमध्ये ते भारताचे नेतृत्व करतील.
D.Wankhede/S.Kane/D.Rane
(Visitor Counter : 60
रेल्वे मंत्रालय
रेल्वे सुरक्षा बलाने  जानेवारी 2023 मध्ये ऑपरेशन "नार्कोस" आणि ऑपरेशन "आहट"  अंतर्गत एक महिनाभर राबवली देशव्यापी मोहीम
नवी दिल्ली, 8 फेब्रुवारी 2023
रेल्वे सुरक्षा बल , हे रेल्वेची मालमत्ता, प्रवासी क्षेत्र, प्रवासी आणि त्यांच्याशी संबंधित बाबींच्या सुरक्षेसाठी जबाबदार आहे. या आदेशा व्यतिरिक्त, राष्ट्रीय सुरक्षेच्या हितासाठी आरपीएफ कडे इतर जबाबदाऱ्या देखील सोपवण्यात आल्या आहेत.
ऑपरेशन “आहट" अंतर्गत मानवी तस्करीला बळी पडलेल्यांना ओळखून, त्यांची सुटका करण्यासाठी आरपीएफ, कायद्याची अंमलबजावणी करणार्या इतर संस्था आणि भागधारकांच्या सहयोगाने काम करत आहे.
यावर लक्ष केंद्रित करत, आरपीएफ ने एक महिनाभर देशव्यापी अभियान राबवले. या अंतर्गत, रेल्वेच्या जाळ्या द्वारे अंमली पदार्थांची आणि मानवी तस्करी करणाऱ्या टोळ्यांना आळा घालण्यासाठी, ऑपरेशन “नार्कोस” आणि ऑपरेशन “आहट " राबवणे हा यामागचा हेतू होता.
या अभियानात आरपीएफ ने 4.7 कोटी रुपये किमतीचे अंमली पदार्थ आणि सायकोट्रॉपिक पदार्थ जप्त केले. तसेच अंमली पदार्थ विरोधी  कायद्या अंतर्गत 83 व्यापारी/तस्करांना ताब्यात घेतले. या कारवाईत तस्करांच्या तावडीतून 35 मुले आणि 27 मुलींची सुटका करण्यातही आरपीएफ ने यश मिळवले, आणि मानवी तस्करी करणाऱ्या 19 जणांना त्यांच्या विरोधात योग्य ती कायदेशीर कारवाई करण्यासाठी संबंधित कायदा अंमलबजावणी संस्थेकडे सोपविले.
रेल्वेमध्ये कंत्राटी कामावर नियुक्त असलेल्या सर्व व्यक्तींची ओळखपत्रे आणि त्यांच्या गुन्हेगारी पार्श्वभूमीबाबत संबंधित पोलिसांकडून पडताळणी केली जावी आणि केवळ गुन्हेगारी पार्श्वभूमी नसलेल्या व्यक्तींनाच रेल्वे यंत्रणेत काम करायची परवानगी दिली जावी यासाठी आरपीएफ मिशन मोडमध्ये काम करत आहे. या गोष्टीवर लक्ष केंद्रित करून उपाययोजना करण्यात आली, आणि कंत्राटदारांना त्यांच्या कर्मचार्यांच्या पोलिस पडताळणीच्या अटीचे पालन करण्याचे निर्देश देण्यात आले.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 126